Kirsti Paltto

Kirsti Paltto, maiddái Kirste Paltto () lea riegádan Ohcejogas guovvamánu 11. beaivve 1947. Paltto čállá davvisámegillii.

Son lea vázzán Anára risttalaš álbmotallaskuvlla jagiin 1964-65, ja dan maŋŋá oahpaheaddjisemináras Raahes Suomas, gos gearggai oahpaheaddjin jagis 1971:s.  Paltto barggai njeallje jagi oahpaheaddjin, ja lea dan maŋŋá bargan girječállin. Son lea almmustahttán divttaid, mánáidgirjjiid, noveallaid ja čájálmasaid.  

Paltto buvttadeamis leamaš dehálaš fáttát gaskavuohta sámi servodaga ja suoma stuorraservodaga, ja sirdima árbevirolaš servodagas ođđaáigásaš servodahkii. Paltto máŋggat noveallat lea jorgaluvvon dáro-, ruoŧa-, suoma-, anársáme-, italia-, duiska-, eaŋgalas- ja uŋgáragillii. 

 Duojit 
 Nuoraid- ja mánáidgirjjit 
 Vilges geađgi (1980, govat: Tuula Mukka)
 Go Ráhkun bođii Skáhpenjárgii (1982)
 Golleozat. Sápmelaš álbmotmáidnasa vuođul. (1984, govat: Merja Aletta Ranttila)
 Dávggás ja násti (1988, govat: Sigga-Marja Magga)
 Divga (1990, govat: Mika Launis)
 Urbi (1994)

 Divttat 
 Riddunjárga (1970)
 Beaivváža bajásdánsu (1985)
 Beštoriin (1997)

 Rávesolbmuid girjjit 
 Soagnu (1971 noveallat)
 Risten  (1981 noveallat)
 Guhtoset dearvan min bohccot (1987)
 Guovtteoaivvat nisu (1989 noveallat)
 Guržo luottat (1991)
 256 golláža (1992)
 Suoláduvvan (2001 noveallat, Sámiráđi girjjálašvuođa bálkašupmi 2001)

 Teáhterbihtát ja guldalmasat 
 Liemmajoen Anni, teáhterbihttá (Roavvenjárgga gávpotteáhter 1976)
 Maahiset, guldalmas (YLE 1977)
 Kauto lea buorrot go karasjohksa
 Jiella, guldalmas (YLE 1990)
 Dat ráhkesvuohta (Rávgos-teáhter 1994)
 Gáiggonat (Rávgos-teáhter 1995)
 Váimboustibat (Rávgos-teáhter 1996)
 Girill von Dáktelus (Rávgos-teáhter 1999)

 Eará čállosat 
 Saamelaiset (pamfleahta 1973)
 Savvon. Sámi Girječálliid Searvi antologiija (doaimmaheaddji, 1983)
 Aitmatov: Girjját beatnaga dievva (jorgalan ovttas Eino Kuokkaneniin 1993)

 Eará siidduin 
 Jievjaheargi novealla

Gáldut

Paltto, Kirsti
Kategoriija:Riegádeamit 1947